ກອງປະຊຸມຮ່ວມລະຫວ່າງຄະນະປະຈຳພັກ ຄະນະປະຈຳສະພາປະຊາຊົນ ແລະ ອົງການປົກຄອງນະຄອນຫຼວງວຽງຈັນ ໄດ້ຈັດຂຶ້ນວັນທີ 10 ພຶດສະພາ 2017 ຢູ່ຫ້ອງວ່າການປົກຄອງນະຄອນຫຼວງວຽງຈັນ ໂດຍເປັນປະທານຂອງທ່ານ ສິນລະວົງ ຄຸດໄພທູນ ເຈົ້າຄອງນະຄອນຫຼວງວຽງຈັນ ມີຄະນະປະຈຳສະພາປະຊາຊົນ ອົງການປົກຄອງນະຄອນຫຼວງວຽງຈັນ ພ້ອມດ້ວຍພາກສ່ວນກ່ຽວຂ້ອງເຂົ້າຮ່ວມ.
ເນື່ອງໃນໂອກາດທີ່ອົງຄະນະພັກອຳນາດການປົກຄອງ ນວ ພວມຈັດຕັ້ງປະຕິບັດວຽກງານປັບປຸງປົວແປງພັກໃຫ້ມີຄວາມເຂັ້ມແຂງຮອບດ້ານພ້ອມກັບການກະກຽມກອງປະຊຸມສະໄໝສາມັນ ເທື່ອທີ 3 ຂອງສະພາປະຊາຊົນ ນວຊຸດທີ I ທັງນີ້ເພື່ອແນໃສ່ເຮັດໃຫ້ສະພາບລວມຂອງການຈັດຕັ້ງປະຕິບັດວຽກງານພັດທະນາເສດຖະກິດ-ສັງຄົມຂອງນວ ໃນຊຸມປີຕໍ່ໜ້າ ມີການເຕີບໃຫຍ່ເຂັ້ມແຂງຮອບດ້ານຕອບສະໜອງໄດ້ຄວາມຮຽກຮ້ອງຕ້ອງການໄລຍະໃໝ່ຂອງພັກ-ລັດ ແລະນຳພາປະເທດຊາດຫຼຸດພົ້ນອອກຈາກສະຖານະພາບປະເທດດ້ອຍພັດທະນາ ໃນປີ 2020 ໃຫ້ປາກົດຜົນເປັນຈິງ.
ວັນທີ 17 ມີນາ 2017 ຢູ່ຫ້ອງວ່າການປົກຄອງນະຄອນຫຼວງວຽງຈັນ (ນວ) ທ່ານທອງລຸນ ສີສຸລິດ ນາຍົກລັດຖະມົນຕີໄດ້ລົງພົບປະໂອ້ລົມຕໍ່ກອງປະຊຸມຄົບຄະນະບໍລິຫານງານພັກ ນວ ຄັ້ງທີ 8 ສະໄໝທີ VI ເພື່ອຊຸກຍູ້ໃຫ້ອົງຄະນະພັກ ນວສືບຕໍ່ຈັດຕັ້ງປະຕິບັດວຽກງານຊີ້ນຳ-ນຳພາການພັດທະນາເສດຖະກິດ-ສັງຄົມຢູ່ ນວ ໃຫ້ມີຄວາມເຂັ້ມແຂງຮອບດ້ານ.
ກອງປະຊຸມຄົບຄະນະບໍລິຫານງານພັກຮ່ວມກັບອົງການປົກຄອງນະຄອນຫຼວງວຽງຈັນ (ນວ) ຈັດຂຶ້ນລະຫວ່າງວັນທີ 15-17 ມີນາ 2017 ທີ່ຫ້ອງວ່າການປົກຄອງ ນວ ໂດຍເປັນປະທານຂອງທ່ານສິນລະວົງ ຄຸດໄພທູນ ກຳມະການກົມການເມືອງສູນກາງພັກ ເລຂາຄະນະພັກເຈົ້າຄອງ ນວ ບັນດາການນຳ ນວ ແລະ ພາກສ່ວນກ່ຽວຂ້ອງເຂົ້າຮ່ວມ.
ກອງປະຊຸມສະໄໝສາມັນເທື່ອທີ 2 ຂອງສະພາປະຊາຊົນນະຄອນຫຼວງວຽງຈັນ (ນວ) ໄດ້ດຳເນີນເປັນມື້ທີ 2 ໃນວັນທີ 10 ມັງກອນ 2017 ໂດຍເປັນປະທານຂອງທ່ານ ອຸດອນ ໄຊມຸນຕີ ຮອງປະທານສະພາປະຊາຊົນ ນວ ມີທ່ານເຈົ້າຄອງ ຮອງເຈົ້າຄອງ ນວ ພ້ອມດ້ວຍບັນດາສະມາຊິກສະພາແຫ່ງຊາດ ການນຳ ນວ ອະດີດການນຳ ນັກປະຕິວັດອາວຸໂສ ຕົວແທນນັກທຸລະກິດ ແລະ ແຂກຖືກເຊີນເຂົ້າຮ່ວມ.